Aalborg Stiftstidende, 1846-01-01
Herredsfogden i Meerløse og Tudse Herreder, Justitsraad Lynge, som paa en egen Maade er bleven berømt i den seneste Tid, har nu ogsaa udstrakt Cancellicirculairet af 8de November saa vidt, at han har forbudt Arvefæster Jens Gregersen i Kundby, at holde en Forsamling af sit eget Sogns Beboere hos sig for at forelægge dem følgende Spørgsmaal til Besvarelse og til Forberedelse af en Petition til Stænderne om en Undersøgelsescommissions Nedsættelse 1. Er al forhenværende Fæsteford endnu bortfæstet, eller er den indlagt under Hovedgaarden, udleiet eller bortforpagtet, Hvorledes overtages Fæstesteder, Maae Fæsterne ialmindelighed selv sætte Fæstestederne istand, forinden de overleveres dem ved det lovbefalede Syn Hvor store have Jndfæstningssummerne og Landgilden været for en 20 a 30 Aar siden, og hvor store ere de nu Er der Familier, som ligge hen, uden at kunne faae Bolig og komme i Næring og Levevei, af Mangel paa at kunne faae Jord, enten i Fæste eller tilkjøbs, uagtet de ere i Besiddelse af nogenlunde Midler dertil Hvormange Familier boe sammen i een Beboelsesleilighed; Er Fæstejord tagen ind under Hovedgaarden, uden at der derfor er skeet Afdrag i vedkommende Fæsters Hartkorn og Afgifter, Svarer Fæsteren Afgift af den Jord, der er gaaet fra Fæstestederne, og hvorpaa der er bygget Huse? 6. Har man Exempler paa, at Fæstebondens Børn ere af Godseierne nægtede Fæste paa deres Forældres Steder, Har man Exempler paa, at Fæstesteder, som enten ganske eller for endeel have været hoverifrie, atter ere blevne hoveripligtige eller ere paalagte større Hoveri, Cancelli-Circulairet bestemmer, at Tilladelse til saadanne Forsamlingers Afholdelse er afhængig af "det opgivne Formaals Beskaffenhed, og de ved Forsamlingen Mødendes Personlighed. Med Hensyn til Formaalets Beskaffenhed, da en det aabenbart, at disse Spørgsmaals Oplysning maae interessere Regjeringen lige saa meget som Bonden og Herremanden; eller skulde maaskee en Politimester have noget imod, at det ved Kjendsgierninger godtgjøres, at saadanne Misligheder finde Sted, Eller, skulde han være imod, at Bondestanden overbeviste sig om, at saadanne Misligheder muligviis ikke finde Sted, Eller skulde han ønske eller fordre, at J. G., istedetfor at samle alle Bønderne hos sig, gaaer fra Mand til Mand for at faae hine Spørgsmaal besvarede? Det kunne vi ikke troe, men vi kunne derfor heller ikke indsee, at disse Spørgsmaals simple Forelæggelse og Besvarelse i en Forsamling af Sognets Beboere, maatte lægges Hindringer i Veien fra Politimesteren. Men nu med Hensyn til de i Mødet deeltagende Personer, da er vistnok Jens Gregersen Justitsraad Lynge bekjendt som en sindig, fornuftig, almindelig agtet og i enhver Henseende agtværdig Mand, og desuagtet nægtede Lynge ham at afholde Forsamlingen. Vil han hertil svare, at han ikke vidste hvilke af Sognets Mænd der vilde komme, saa bemærke vi, at han kunde have forlangt dette opgivet; men dette gjorde han ikke. Vil han sige, at man kunde have forhandlet andre Gjenstande, saa bemærkes, at han efter Circulairets Bydende skulde indfinde sig i Forsamlingen, og der vaage over at Sligt ikke fandt Sted. Vi ere saaledes ikke istand til at indsee, hvorfor denne Forsamling nægtedes, thi Geheimeraad Ørsted siger, at denne Art af Forsamlinger ikke vil blive at nægte, hvor det lader sig antage, at Forsamlingen vil gaae ud paa en sindig og rolig Forhandling. Men den nægtedes. Endskjøndt de sidst citerede Ord af Ørsted nu rigtignok er af en saa lastisk Natur, at en Politimester kan have ondt nok ved i givne Tilfælde at fortolke dem, saa maae vi dog med Forhauselse læse ovenstaaende, i "Almuepennen meddeelte Beretning og beklage, at enten Cancellicirculairet kan admittere en saadan Forhindring af de vigtigste Landbointeressers Overveielse i Bondens egen nærmeste Kreds, eller ogsaa en Politimester tillade sig en saadan Fortolkning af Cancelliets Forskrifter. Men hvilket nu end her er Tilfældet, saa ville vi af Hjertet ønske, at Regjeringen, hvis ophøiede Hoved selv har anviist Bondestanden den sande, rette og sindige Vei til dens vigtige Jnteresse=Spørgsmaals Afgjørelse, at Regjeringen, som har borttaget Bondestandens værste materielle Lænke og tilvisse kun ogsaa ønsker at see den paa det Lighedstrin med andre Samfundsclasser, der efter Natur- og Samfundsberettigelse tilkommer den; at den imod alle Classer lige velsindede Regjering ogsaa vil erkjende og praktisk gjennemføre, at Bondestanden først bliver fuldkommen løst fra den materielle Lænke, naar den ogsaa gjøres aandig fri og gives den samme Ret som enhver anden Samfundsklasse til i Fælledskab at discutere sine fælleds Jnteresser. Hs. Maj. Kongen har selv nys udtalt, at det ikke er Regjeringens Ønske eller Villie, at see Bondestanden forstyrret i sindige og loyale Overveielser og vi haabe, at det ogsaa snart maa vise sig, at en Politimesters skjæve Fortolkning ikke kan forandre Regjeringens Villie eller hvad der synes at være begrundet i hver Samfundsclasses naturlige Ret.)- Det er nu over 14 Dage siden at Shakespeares Tra gode Rome og Julie gik over Scenen, hvori den unge Jfr. Emma Meyer optraadte første Gang og gjorde megen Lykke. Stykket i og for sig vandt særdeles bifald og hilsedes som en af de gediegne Nydelser, der saa sjeldent bliver os tildeel. Nogle Dage derpaa skulde det ifølge Repertoiret atter opføres. Som Følge heraf vare alle billetter til Forestillings Aftenen (Onsdagen) forud bestilte ved Anmodninger. Men Personalet blev pludselig syg, ligefra Regisseuren og Sceneinstructeuren indtil Maskinfolkene. Stykket gik ikke denne Aften, ikke den næste, og ikke en eneste Gang i hele 14 Dage, uagtet Theatret baade havde gjort Publicum og sig selv en Tjeneste med at opføre det. Man vil rigtignok paastaae, at et velbekjendt men ubenævnt Kunstnerpar skal vise megen Anmositet imod dette fremspirende Talent, ja Rygtet gaaer endog, at den mandlige Halvdel af dette Par, der iblandt andet kan kjendes derved, at han ikke vil spille i Henrik Hertz's Stykker – skal have besluttet, at "Romeo og Julie paa ingen Maade skal komme til Opførelse iaar (i indeværende Saison 2). (Flop.)